Tekoälytietokone

Tekoälytietokone eli tekoäly-pc () on osin tietokonemarkkinoijien käyttämä nimitys henkilökohtaiselle tietokoneelle (pc), jossa voidaan toteuttaa tekoälyä hyödyntäviä sovelluksia paikallisesti ja joka olisi optimoitu tekoälysovelluksia varten. Paikallisen toteutuksen sijaan laajoihin kielimalleihin perustuvat palvelut - kuten Open AI:n ChatGPT, Googlen Gemini ja Microsoftin Copilot - on toteutettu vielä vuoden 2024 alussa pilvipalveluna, jotka vaativat sisällön jakamista verkossa ja hyvin toimivia tietoliikenneyhteyksiä.
Tekoälyprosessorilla tai ilman.
Useiden laitevalmistajien näkemyksen mukaisesti tekoäly-pc:ssä tulisi olla on suorittimen (keskusprosessori, CPU) ja grafiikkasuorittimen (grafiikkaprosessori, GPU) lisäksi avustava tekoälykiihdytin eli -prosessori. Tälle tekoälykiihdyttimelle on käytetty eri nimiä riippuen laitevalmistajista ja sovellusten ajoympäristöstä. Esimerkiksi Google ja Nvidia ovat käyttäneet termiä tensorisuoritin (, TPU). Microsoft, Intel, AMD ja useat muut laitteistovalmistajat kutsuvat tekoälykiihdytintä "neuraalisuorittimeksi" (, NPU). Käytännössä NPU voi olla integroitu samaan fyysiseen suorittimeen keskusprosessorin ja/tai grafikkaprosessorin kanssa. 
Keskeisiin tekoälylaskennan prosessorivalmistajiin lukeutuvan Nvidian mukaan erillistä tekoälykiihdytintä (NPU) ei kuitenkaan tarvita. Yrityksen mukaan henkilökohtaisten tietokoneiden tekoälylaskenta on toteutettavissa (ainakin vielä 2024:n alkupuolella) parhaiten tehokkailla näytönohjaimilla, joissa ei ole erillistä tekoälykiihdytintä.
Tehokännykkä tekoälytietokoneena.
Tekoälysovellusten käyttö ei ole rajoittunut myöskään vain tietokoneympäristöön. Esimerkiksi Microsoftin Copilotia, joka on rakennettu ChatGPT-kielimallin pohjalle, voidaan käyttää kännykkäsovelluksena Android- ja iOS-laitteilla. Myös Bing-hakukone ja Edge-selain käyttävät sisäisesti Microsoftin Copilotia. Uusilla tehokännyköillä tai tulevilla tekoälytietokoneilla tekoälysovelluksia voi ainakin arvioiden mukaan ajaa myös laitteen ollessa lentotilassa.
Tekoäly-pc:n kehitys.
Useat prosessori- ja tietokonevalmistajat ovat ottaneet tekoäly-pc -termin käyttöön laajamittaisesti vuosien 2023-2024 aikana vauhdittaakseen uusilla teknisillä piirteillä varustetujen laitteistojensa myyntiä. Henkilökohtaisten tietokoneiden myynti on hidastunut muun muassa tehokkaiden mobiililaitteiden vuoksi. Viestinnällä valmistajat pyrkivät tuomaan esille uusien pc-laitteiden ja tietokoneohjelmistojen myyntiä edistäviä argumentteja.
On esitetty, että vielä vuosien 2024 ja 2025 aikana tekoälytietokoneina markkinoitujen laitteiden uusina ominaisuuksina esiintuodut hyödyt voivat jäädä vähäisiksi. Kestää aikansa, että esimerkiksi käyttöjärjestelmät ja sovellusohjelmistot päivittyvät aidosti paikallisia tekoälysovelluksia tukeviksi. Esimerkiksi Windows 11:n esiversion tekoälytuki (Windows Copilot) nojautuu pilvipohjaisen 365-ohjelmistoon. Mahdollisesti Microsoftin seuraavassa käyttöjärjestelmässä (arvioiden mukaan vuoden 2024 toisella puoliskolla julkaistava Windows 12) tai Applen seuraavissa käyttöjärjestelmäversiossa voisi olla laajempaa tukea paikallisesti ajettavien, tekoälyä hyödyntävien ohjelmistojen tuelle. Toimiakseen kunnolla esimerkiksi Microsoftin Copilot -tekoälyavustimen on esitetty vaativan vähintään luokkaa 40 topsin (), eli 40 biljoonaan laskutoimitukseen sekunnissa pystyvää npu-kiihdytintä. Tälläisiä ei vielä alkuvuodesta 2024 ollut saatavissa pc-tietokoneisiin. Suuren laskentatehon, ja laajoja kielimalleja itsenäisesti ajamaan pystyviä tekoäly-pc:itä on joissain arvioissa luonnehdittu toisen sukupolven laitteiksi erotuksena markkinahenkisen tekoälytietokone-termin käytön alkuvaiheen laitteista.